വിദ്യാഭ്യാസ ഉപഡയറക്ടറുടെ കാര്യാലയം ഇന്നുമുതല് ഇഓഫീസ് കാസര്ഗോഡ്: കാസര്ഗോഡ് വിദ്യാഭ്യാസ ഉപഡയറക്ടറുടെ കാര്യാലയം ഇന്നു മുതല് ഇഓഫീസ് സംവിധാനത്തിലേക്ക് മാറുന്നു. പൊതുവിദ്യാഭ്യാസ ഡയറക്ടറുടെ ഉത്തരവ് പ്രകാരം വിദ്യാഭ്യാസ വകുപ്പിലെ എല്ലാ ഓഫീസുകളിലും ഫയല് നടപടികള് ഇഓഫീസ് സംവിധാനത്തിലേക്ക് മാറുന്നതിന്റെ ആദ്യഘട്ടമായാണ് ഡിഡിഇ ഓഫീസുകള് ഇഓഫീസ് സംവിധാനത്തിലേക്ക് മാറ്റുന്നത്. ഇതോടെ കാസര്ഗോഡ് ഡിഡിഇ ഓഫീസിലെ എല്ലാ സെക്ഷനുകളും ഇന്നുമുതല് ഇഓഫീസ് സംവിധാനത്തിലേക്ക് മാറുകയാണ്. അതുകൊണ്ടുതന്നെ ഫയല് നടപടികള് ഇനിമുതല് സുതാര്യമാവുകയും ഫയല് നടപടികളുടെ സ്റ്റാറ്റസ് എന്നിവ എളുപ്പത്തില് അറിയാന് സാധിക്കുമെന്നത് ഇതിന്റെ പ്രത്യേകതയാണ്. ജില്ലയിലെ 590 ഓളം വിദ്യാലയങ്ങളിലെ അധ്യാപകര്ക്കും ജീവനക്കാര്ക്കും ഇത് പ്രയോജനപ്പെടുന്നതാണ്. കടലാസ് രഹിത ഓഫീസ് എന്നത് യാഥാര്ഥ്യമാക്കുക മാത്രമല്ല ഫയല് നീക്കം വേഗത്തിലാക്കാനും ഈ സംവിധാനം വഴി സാധിക്കും. അടുത്തഘട്ടത്തില് ജില്ലാഉപജില്ലാ വിദ്യാഭ്യാസ ഓഫീസുകളിലും ഇഓഫീസ് സംവിധാനം നടപ്പാക്കും.